E E L N Õ U

NARVA LINNAVALITSUS

K O R R A L D U S

Narva



                    
 
                  
      .03.2009. a  nr _   __ - k

Narvas Linda tn 4 hoones asuvate 5. korruse ruumide kasutusõigusele

korraldatud suulise avaliku enampakkumise tulemuste kinnitamine

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 9, 10, 11, 13, 20, 26, 41, 48, 49 alusel

1. ASJAOLUD JA MENETLUSE KÄIK

Vastavalt Narva Linnavalitsuse 17.12.2008 korraldusele nr 1597-k kuulutas Narva Linnavalitsuse Linnavara- ja Majandusamet välja avaliku suulise enampakkumise linnavara üüriõigusele.

Enampakkumise kuulutus avaldati 30.01.2009.a. ajalehes “GOROD”.
Enampakkumisele pandi välja järgmine Narva Linnavara- ja Majandusameti bilansis olev objekt:

Narvas Linda tn 4 hoones asuv 5. korruse ruumid nr 15-17, 24-27 ning osa üldkasutatavatest ruumidest üldpindalaga 275,0 m2.

· Kasutusala


- kontoriruumid või spordisaal
· Osavõtutasu


- 500 krooni (sh käibemaks 76,27 krooni)

· Üüritasu alghind


- 1 krooni kuus

· Üürilepingu kehtivusaeg

- 10 aastat
Üürilepingu lisatingimused:

· Investeeringud linnavara viimiseks üürilepingu tingimustel kasutamiseks kõlblikku seisukorda;

· Hoone ning piirneva territooriumi hoolduskulude tasumine jooksva aasta kulude kalkulatsioonile;

· Kommunaalmaksete tasumine vastavalt tegelikule tarbimisele.

Enampakkumine viidi läbi 26.02.2009 kell 11-00 Linnavara- ja Majandusameti ruumides aadressil Narva, Peetri plats 3-23 (4. korrus).

Enne enampakkumise algust registreeriti Linnavara-ja Majandusametis linnavara üüriõigusele korraldatud enampakkumisel osalejaks – FIE Vladimir Ermalovich, registrikood 11481959, kellele väljastati registreerimisnumber 5.

Enampakkumises osaleja pakkus üüri suuruseks 1 krooni kuus (käibemaksuta). Üüriõigus müüdi 1 krooni eest kuus (käibemaksuta) osalejale nr 5 – FIE Vladimir Ermalovich, registrikood 11481959.

Enampakkumise kohta koostati 26.02.2009.a. protokoll nr 1-a.

Osaleja ei esitanud Linnavara- ja Majandusametile mingeid kaebuseid ning proteste enampakkumise ettevalmistamise või läbiviimise kohta.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt “Linnavara kasutusse andmise korra” punktile 9 “Enampakkumine viiakse läbi juhul kui oma osavõtusoovi on avaldanud vähemalt üks pakkuja”.

Vastavalt “Linnavara kasutusse andmise korra” punktile 10 “Enampakkumise valmistab ette ja viib läbi Narva Linnavalitsuse Linnavara- ja Majandusamet (edaspidi linnavara- ja majandusamet või enampakkumise korraldaja)”

Vastavalt “Linnavara kasutusse andmise korra” punktile 11 “Enampakkumise korraldaja on kohustatud tagama enampakkumise protseduuri protokollimise ja esitama enampakkumise tulemused linnavalitsusele kinnitamiseks. Enampakkumise läbiviimise aja ja koha määrab enampakkumise läbiviija”.

Vastavalt “Linnavara kasutusse andmise korra” punktile 13 “Enampakkumise korraldaja avaldab teate enampakkumise kohta kohalikus ajalehes vähemalt 20 (kakskümmend) kalendripäeva enne enampakkumise toimumist. Ajalehekuulutuses märgitavate andmete loetelu määrab enampakkumise korraldaja oma äranägemise järgi”.

Vastavalt “Linnavara kasutusse andmise korra” punktile 20 “Avaliku enampakkumise ettevalmistamise käigus määrab enampakkumise korraldaja komisjoni, mis peab olema vähemalt kolmeliikmeline, nimetab komisjoni esimehe ja liikmed. Komisjon kindlustab enampakkumise läbiviimise protseduuri protokollimise”.

Vastavalt “Linnavara kasutusse andmise korra” punktile 26 “Pakkumine kuulutatakse suulise enampakkumise läbiviija poolt lõppenuks pärast kõrgeima üürisumma pakkumise kolmekordset teatamist. Enampakkumise võitjaks kuulutatakse isik, kes on pakkunud  kõrgeimat üüri”.

Vastavalt “Linnavara kasutuse andmise korra” punktile 41 “Enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid”.

Vastavalt “Linnavara kasutusse andmise korra” punktile 48 “Kasutusleping sõlmitakse punkti 5 kohaselt tüüpvormi alusel 2 nädala jooksul lepingu sõlmimise aluseks oleva haldusakti vastuvõtmisest, kasutusse andmiseks kehtestatud lisatingimusi arvesse võttes”.

Vastavalt “Linnavara kasutusse andmise korra” punktile 49 “Linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub”.

3. OTSUS

3.1. Kinnitada Narvas Linda tn 4 asuvate 5. korruse ruumide nr 15-17, 24-27 ning osa üldkasutatavatest ruumidest üldpindalaga 275,0 m2 kasutusõigusele korraldatud 26.02.2009 avaliku suulise enampakkumise tulemused (vastavalt lisatud 26.02.2009 protokollile nr 1-a) ning kinnitada nimetatud ruumide kasutajaks FIE Vladimir Ermalovich, registrikood 11481959.

3.2. Narva Linnavara- ja Majandusametil sõlmida FIE-ga Vladimir Ermalovich punktis 3.1 nimetatud linnavara üürileping vastavalt 26.02.2009 enampakkumise tingimustele. 

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Narva Linnavalitsuse Linnavara- ja Majandusametil teha korraldus teatavaks FIE-le Vladimir Ermalovich.

4.3. Korraldus jõustub seadusega sätestatud korras.

Tarmo Tammiste 




Ants Liimets 

linnasekretär
